ત્રીજા મોરચે અમાનવીયતા ટોચ પર હતી. આ વખતે બૉર્ડર સિક્યૉરિટી ફોર્સ (BSF)ના અધિકારીઓનો વારો હતો. ભારત-બંગલા દેશ સરહદ પર BSF દાણચોરોનો ભોગ બની રહી છે. પાંચમી ઑગસ્ટ ૨૦૧૩ના દિને ભારત-બંગલા દેશ સરહદ પર જાનવરોના દાણચોરોએ સબ-ઇન્સ્પેક્ટર રાજેન્દર સિંહ પર ઘાતકી હુમલો કરી તેમની હત્યા કરી નાખી હતી. આ વતુર્ળને પૂરું કરતાં શ્રીલંકાએ છેલ્લાં કેટલાંક વરસોમાં અનેક તામિલ માછીમારોની હત્યા કરી છે અને આ વરસે આ પ્રકારની ઘટનાઓમાં વધારો થયો છે.